Анэдэлъхубзэ! Узыгъэгушхуэ псалъэхэр зэрызыхэпщIэр, узыщыщ лъэпкъри, абы и хабзэ дахэри, уи щIыналъэм хуиIэ пыщIэныгъэри къозыгъащIэр анэдэлъхубзэрщ. Бзэращ ди лъэпкъыр дызэрыгушхуэ хъугъуэфIыгъуэхэр, IэпщIэлъапщIагъэр, хабзэ дахэр ди деж къэзыхьэсар. Абы и фIыгъэкIэ дэ дыщыгъуазэщ ди адэжьхэм къадэгъуэгурыкIуа уэрэд, хъыбар, псысэ, таурыхъ хьэлэмэтыщэхэм, тхыдэм къыщыхъуа Iуэхугъуэ инхэм. Ар уасэ зимыIэ къалэну ди бзэм хузэфIэкIащ.
Лъэпкъым и къэкIуэнур къыгуэхыпIэ имыIэу епхащ абы и бзэм. Ар лъэпкъыр зэзыпх «кIапсэ» лъэщщ, зы лъэпкъыр адрейм къыщхьэщызыгъэкIфащэщ. НэгъуэщIыбзэ зэбгъащIэу уи анэдэлъхубзэр хыфIэбдзэжыныр, абы гулъытэ хуумыщIыныр къуаншагъэшхуэщ.
Уадыгэкъэ уэ? упщIэм жэуап щепткIэ «сыадыгэщ» жыпIэныр мащIэщ: абы къиубыд псорибгъэзэщIэфын хуейщ. Адыгагъэ, нэмыс, пщIэ жыхуаIэхэр адыгэу зызыбжыж дэтхэнэми хэлъыпхъэщ. А псом я щхьэращи адыгэбзэр шэрыуэу Iурылъын хуейщ лъэпкъым и цIыхуу
зызылъытэж дэтхэнэми.
Бзэр анэ быдзышэм щIыгъуу уи псэм хохьэ, къыбдохъу. Аращ адыгэхэм абы зыхуэбгъадэмыхъун псалъэ IэфIыщэкIэ – анэдэлъхубзэкIэ щIеджэхэр.

КIэмыргуей Тосэ
"...Адыгэбзэр зэзмыгъащ1эу,
Урысыбзэр сщ1эн слъэк1акъым..."